Når spanteformen sages eller hugges ut av et rett emne, kommer åringene mer og mer på skrå jo lengre emnet er i forhold til spantets krumming. Dette kalles avved og svekker spantet. Båtbyggerne brukte derfor det de kunne finne av krumme emner, idag kalt grodde eller selvgrodde spant, for å få færre skjøter og bedre styrke med mindre vekt. Furu og eik er mest vanlig i sagde og grodde spant.